Ministru kabineta noteikumu projekta „Kārtība, kādā nozares ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” sākotnējās ietekmes novērtējuma ziņojums

(anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Kārtība, kādā nozares ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” (turpmāk – Noteikumu projekts) ir sagatavots, lai izpildītu Valsts kontroles Revīzijas ziņojumā par Latvijas Republikas 2012. gada pārskatu par valsts budžeta izpildi un pašvaldību budžetiem Nr. 5.1-2-33/2012 (turpmāk – Valsts kontroles Revīzijas ziņojums) sniegtos ieteikumus normatīvo aktu pilnveidošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts kontroles Revīzijas ziņojumā sniegts ieteikums pilnveidot valsts aizdevumu sniegšanas un uzraudzības procesu reglamentējošos normatīvos aktus, nosakot rīcību valsts aizdevumu piešķiršanas procesā, kad konstatētas novirzes aizņēmēja finansiālajā stāvoklī un projekta realizācijas laikā var iestāties aizņēmēja maksātnespēja, ar mērķi izvairīties no valsts aizdevumu piešķiršanas projektiem ar zemu atmaksas iespējamību, tādējādi mazinot valsts aizdevumu neatmaksas riskus.  Šobrīd spēkā esošie Ministru kabineta noteikumi nenosaka Finanšu ministrijas rīcību šādos gadījumos. Līdz ar to Noteikumu projektā ir iekļauti paaugstināta aizdevuma atmaksas riska noteikšanas kritēriji, lai maksimāli tiktu nodrošināta valsts kā kreditora interešu aizsardzība.  Vienlaicīgi Noteikumu projektā ir iestrādāti Valsts kases apkopotie priekšlikumi par nepieciešamajiem procesa pilnveidojumiem, ņemot vērā Valsts kases līdzšinējo pieredzi valsts aizdevumu izsniegšanas procesā, kas nodrošinās valsts aizdevumu plānošanas un izsniegšanas procesu efektivitātes pilnveidošanu.  Noteikumu projekta nodrošinās ilgtspējīgas fiskālās politikas principa ievērošanu, kā arī valsts budžeta deficīta un vispārējās valdības parāda stingru kontroli.  Ņemot vērā tiesību normu grozījumu apjomu, kas nepieciešams, lai precizētu prasības valsts aizdevumu izsniegšanas un apkalpošanas procesā, kas izriet gan no Valsts kontroles Revīzijas ziņojumā sniegtajiem ieteikumiem, gan Valsts kases identificētājiem nepieciešamajiem procesa pilnveidojumiem, kas ļautu nodrošināt valsts aizdevumu plānošanas, izsniegšanas un apkalpošanas procesa administrēšanu atbilstoši labai praksei, kā arī atbilstu kvalitatīvas un efektīvas pakalpojuma sniegšanas principiem, tika izstrādāts jauns Noteikumu projekts, nevis veikti grozījumi Ministru kabineta noteikumos, kas pašreiz regulē valsts aizdevumu izsniegšanas un apkalpošanas kārtību.  Salīdzinot ar spēkā esošo regulējumu, Noteikumu projektā ir paredzētas šādas izmaiņas:   * šobrīd valsts aizdevumu plānošanas, izsniegšanas un apkalpošanas kārtību reglamentē divi normatīvie akti, t.i., Ministru kabineta 2010. gada 19. janvāra noteikumi Nr. 63 „Valsts aizdevumu izsniegšanas un apkalpošanas kārtība” (turpmāk – MK noteikumi Nr. 63) un Ministru kabineta 2012. gada 12. jūnija noteikumi Nr. 397 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus” (turpmāk – MK noteikumi Nr. 397). Līdz ar to, lai ar valsts aizdevumu plānošanas un izsniegšanas procesu saistītos jautājumus regulētu viens normatīvais akts, Noteikumu projektā ir iekļauta sadaļa „II. Valsts aizdevuma pieprasījumu vidējam termiņam iekļaušana gadskārtējā valsts budžeta likumprojektā” (šobrīd regulē MK noteikumi Nr. 397), kurā saglabāta šobrīd spēkā esošā kārtība, kādā ministrijas un citas centrālās valsts iestādes (turpmāk – ministrija) sniedz informāciju par ministrijas pārraudzībā esošu nozīmīgu investīciju projektu, valsts atbalsta programmu vai Eiropas Savienības līdzfinansēto projektu īstenošanu, kuru īstenošanai nepieciešams piesaistīt finanšu resursus valsts aizdevumu veidā. Līdz ar to ir veikta normatīvo aktu kopuma uzlabošana, veicot normatīvo aktu konsolidēšanu; * MK noteikumu Nr.397 7. punktā noteikts, ka ministrija izvērtē konkrētā projekta atbilstību politikas plānošanas dokumentos noteiktajiem prioritārajiem attīstības virzieniem. Ņemot vērā, ka faktiski tas ir vienīgais kritērijs valsts aizdevuma atbalstam pēc būtības un tā kā šobrīd spēkā esošie politikas plānošanas dokumenti nav saistīti ar augsta līmeņa plānošanas dokumentiem un tajos izvirzītajiem mērķiem (Latvijas Nacionālo attīstības plānu 2014.-2020. gadam, valsts budžetu), Noteikumu projektā politikas plānošanas dokumenti tiek aizstāti ar attīstības plānošanas dokumentiem; * atsevišķos gadījumos ir saīsināts dokumentu izskatīšanas laiks, piemēram, Noteikumu projekta 14.punktā paredzēts, ka vienošanos par izmaiņām aizdevuma līgumā vai atteikumu Valsts kases sagatavo 10 darbdienu laikā, nevis kā šobrīd – piecpadsmit darbdienu laikā. To ir sekmējusi elektronisko dokumentu ieviešana – aizdevuma līgumi, vienošanās u.c., tiek parakstīti ar e-parakstu. Elektronisko dokumentu izmantošana ne tikai nodrošina ātrāku saziņu ar Valsts kases klientiem, bet arī optimizē procesu Valsts kases ietvaros, vienlaikus nodrošinot kvalificētu dokumentu izskatīšanu; * tā kā valsts aizdevuma sniegšana valsts sociālās apdrošināšanas speciālajam budžetam ir atbalstāma situācijā, kad vērojams būtisks ieņēmumu samazinājums konkrētajā valsts sociālās apdrošināšanas speciālajā budžetā, tad Noteikumu projekta 17.punktā ir izslēgts dokumentu iesniegšanas termiņš maksimālais termiņš – līdz kārtējā gada 20.decembrim, līdz ar to turpmāk ir plānots, ka valsts speciālā budžeta izpildītājs dokumentus valsts aizdevuma saņemšanai varēs iesniegt līdz budžeta gada beigām; * savukārt Noteikumu projekta 25.punktā, izvērtējot Valsts kases iespējas savlaicīgi un kvalitatīvi izvērtēt valsts aizdevuma pieprasījumus, dokumentu iesniegšanas termiņš ir pagarināts no kārtējā gada 1.novembra līdz 15.novembrim. Līdz ar to valsts aizdevuma pretendentam ir iespēja ilgāku laika periodu iesniegt pieprasījumus valsts aizdevuma saņemšanai; * atbilstoši spēkā esošajam regulējumam (MK noteikumi Nr. 63) valsts aizdevuma pretendenti – zinātniskais institūts vai augstskola, kam ir noteikts atvasinātas publiskas personas statuss, kapitālsabiedrība, kurā valsts vai pašvaldības daļa pamatkapitālā atsevišķi vai kopsummā pārsniedz 50 % vai vairāku pašvaldību veidota kapitālsabiedrība, kurā pašvaldību daļa pamatkapitālā kopsummā pārsniedz 65 %,  ostas pārvalde (turpmāk – aizņēmējs) var pieteikties valsts aizdevuma saņemšanai, iesniedzot Valsts kasē paredzētos dokumentus. Lai novērstu gadījumus, kad aizdevuma saņemšanai nepilnīgi iesniegtas informācijas dēļ, Valsts kase ir spiesta prasīt papildu informāciju vai precizēt iesniegtos dokumentus, tādējādi aizdevuma izsniegšanas procesu paildzinot, tad, lai visiem aizņēmējiem būtu vienota izpratne par iesniedzamo dokumentu saturu, Noteikumu projektā ir ne tikai precizēts iesniedzamo dokumentu klāsts, bet arī noteikta augstāka dokumentu detalizācijas pakāpe ar mērķi panākt, ka iesniegtie dokumenti satur kvalitatīvu, lēmuma pieņemšanai pietiekošu informāciju un ka informācija tiek iesniegta uzreiz, Valsts kasei nav jātērē administratīvie resursi, lai iegūtu nepieciešamo informāciju no aizņēmēja, kā arī lai aizņēmējam nodrošinātu savlaicīgu valsts aizdevuma līdzekļu pieejamību projekta īstenošanai; * spēkā esošais regulējums nosaka, ka aizņēmējs iesniedz Valsts kasē „attīstības plānu”. Samērā bieži ir gadījumi, kad aizņēmēja iesniegtais attīstības plāns nesatur visu lēmuma pieņemšanai nepieciešamo informāciju, neskatoties uz to, ka attīstības plānam ir jābūt konkrētam, pārdomātam, jāatspoguļo aktuālā situācija un nākotnes perspektīvas, taču pēc satura tas var atšķirties, līdz ar to tiesiskās skaidrības nodrošināšanai, Noteikumu projekta 26.3. apakšpunktā ir precizētas attīstības plāna galvenās sadaļas un ietveramās informācijas saturs, kas vienlaikus nerada papildu slogu un neatšķiras no iepriekš pieprasītā informācijas satura un apjoma; * lai novērstu situāciju, kad lēmuma pieņēmējam nav informācijas par aizņēmēja aktuālo finanšu situāciju, jo no gada pārskata sagatavošanas brīža līdz aizdevuma izsniegšanai ir pagājis laiks un aizņēmēja finanšu situācija var būt būtiski mainījusies (spēkā esošais regulējums nosaka, ka aizņēmējs vienlaikus ar aizdevuma pieprasījumu iesniedz vērtēšanai gada pārskatus), noteikumi ir papildināti ar 26.1. apakšpunktu, kas nosaka operatīvā finanšu pārskata izsniegšanu par laikposmu no pēdējā noslēgtā pārskata gada līdz pēdējam noslēgtajam mēnesim; * lai mazinātu aizņēmējam administratīvo slogu, noteikumu projekta 26.2. apakšpunktā noteikts, ka turpmāk gada pārskatus par iepriekšējo periodu ir jāsniedz pie nosacījuma, ja tie jau nav iesniegti nozaru ministriju, centrālo valsts iestāžu un pašvaldību budžeta pārskatu informācijas sistēmā (e-Pārskati); * lai novērstu gadījumus, kad zvērināti revidenti, sniedzot atzinumu par aizņēmēja finansiālo stāvokli un spēju atmaksāt aizdevumu sašaurina revīzijas darba uzdevumu, noteikumu 26.6. apakšpunktā ir precizēts zvērināta revidenta darba uzdevums, nosakot, ka zvērinātajam revidentam ir jāsniedz ne tikai atzinums atbilstoši starptautiskajiem apliecinājuma uzdevuma standartiem, kas ietver pārbaudes par biznesa plāna prognozētās finanšu informācijas korektumu, savukārt atbildību par izteiktajiem pieņēmumiem atstāj vadības ziņā, bet ir jānovērtē arī attīstības plāna pieņēmumu ticamību, nepieciešamības gadījumā piesaistot ekspertus, un tai skaitā sniedzot novērtējumu par pieņēmumiem, uz kuru pamata ir sastādīts biznesa plāns, kā arī sniedzot plānotā aizņēmēja finanšu rādītāju analīzi. Lai novērstu nelietderīgu aizņēmēja resursu izlietojumu, zvērināta revidenta atzinums par aizņēmēja finansiālo stāvokli un spēju atmaksāt aizdevumu ir jāiesniedz tikai tiem aizņēmējiem, par kuru saistībām nav sniegts pašvaldības galvojums 100% apmērā; * virkne pilnveidojumu Noteikumu projektā iekļauti ar mērķi, lai nodrošinātu pilnīgas informācijas pieejamību valsts aizdevuma piešķiršanas procesā un tādējādi tiktu nodrošināta valsts aizdevumu izsniegšanas procesa atbilstība Eiropas Kopienas kopējam tirgum. Piemēram, Noteikumu projekta 26.8.1. apakšpunkts paredz, ka ministrija vai pašvaldība sniedz apliecinājumu, ja valsts aizdevums ir paredzēts vispārējas tautsaimnieciskas nozīmes pakalpojumu sniegšanas nodrošināšanai atbilstoši šo noteikumu 2. pielikumam. 26.8.1.apakšpunktā minēto apliecinājumu atbilstoši noteikumu projekta 2.pielikumam sniedz tā institūcija, kas uzticējusi sniegt vispārējas tautsaimnieciskas nozīmes pakalpojumu; * Noteikumu projekta 26.5.2. apakšpunktā paredzēts pašvaldībām, ja tās sniedz galvojumu par savām kapitālsabiedrībām, sniegt apliecinājumu, ka ir ievēroti Komercdarbības atbalsta kontroles likuma 4.pantā norādītie tiesību akti.   Minētajā apliecinājumā ir jāietver šāda informācija:   * + vai galvojums tiek sniegts kā komercdarbības atbalsts vai nē;   + normatīvais akts/i, uz kura/u pamata un uz kādiem nosacījumiem tiek sniegts galvojums;   + gadījumā, ja nepieciešams Eiropas Komisijas lēmums, vai tāds ir pieņemts. * Noteikumu projekta 26.5.3 apakšpunktā precizēts nosacījums, ka, ja paredzamais valsts aizdevuma nodrošinājums ir pašvaldības vai vairāku pašvaldību sniegts galvojums, pašvaldībai jāsniedz apliecinājums, ka ir ievēroti visi Komercdarbības atbalsta kontroles likuma 4. pantā norādītie tiesību akti (noteikumu projekta 3. pielikums); * MK noteikumu Nr.63 17.7. apakšpunkts nosaka, ka aizņēmējam jāsniedz informācija tikai par pieļaujamo valsts atbalsta apmēru. Līdz ar to Noteikumu projekta 26.7. apakšpunktā ir precizēta iesniedzamā informācija par kopējo saņemto un saņemt plānoto valsts atbalstu, atbalsta apmēru un atbalsta intensitāti. Minētā informācija ir tikai aizņēmēja rīcībā; * MK noteikumu Nr.63 17.8. apakšpunktā ir noteikts, ka, ja plānots komercdarbības projekts, aizņēmējs iesniedz bankas izsniegtu aizdevuma saņēmēja reitinga novērtējumu, kas noteikts saskaņā ar tādu bankas kredītriska novērtēšanas sistēmu, kas salīdzināma ar starptautisko reitingu aģentūru novērtējuma sistēmām un apstiprināta Finanšu un kapitāla tirgus komisijā. Savukārt Noteikumu projekta 26.9. punktā ir precizēts, ka aizņēmējs iesniedz kredītiestādes izsniegtu reitinga novērtējumu, kas pielīdzināms starptautisko kredītreitinga aģentūru “Moody’s Investors Service”, “Standard & Poor’s” vai “Fitch Ratings” noteiktajiem ilgtermiņa noguldījumu reitingiem, lai nodrošinātu informācijas salīdzināmību. Vienlaicīgi Finanšu un kapitāla tirgus komisija tikai šīs starptautiskās kredītreitingu aģentūras ir atzinusi par piemērotām kredītu novērtējuma izmantošanai bankām. Kā arī šīs trīs kredītreitinga aģentūras ir lielākās reitinga aģentūras, kuru pakalpojumi ir plaši izmantoti visā pasaulē un to izmantotā pieeja ir labi saprotama finanšu un kapitāla tirgus dalībniekiem, kā arī aģentūru piemērotie kredītreitinga līmeņi ir savstarpēji salīdzināmi; * Noteikumu projekta 26.10. apakšpunkts paredz, ka papildu būs jāiesniedz izziņa no Latvijas Bankas kredītreģistra, lai varētu nodrošināt, ka izvērtējot aizņēmēja kredītvēsturi, vērtējums nav balstīts tikai uz Valsts kasei pieejamo informāciju par aizņēmēja kredītvēsturi; * Noteikumu projekta 34. punktā iekļauti grūtībās nonākuša uzņēmuma kritēriji atbilstoši 2014.gada 31.jūlija Eiropas Komisijas paziņojuma “Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai”, pamatojoties uz kuriem aizņēmējam var tiek noteikts paaugstināts valsts aizdevuma atmaksas risks un finanšu ministrs var pieņemt lēmumu par valsts aizdevuma piešķiršanas atteikumu; * Noteikumu projekta 32. punktā noteikts, ka gadījumā, kad aizņēmējs būs kvalificējams kā grūtībās nonācis atbilstoši Noteikumu projekta 3. pielikumam un netiks sniegts glābšanas vai pārstrukturēšanas, vai pagaidu pārstrukturēšanas atbalsts atbilstoši Eiropas Savienības aktiem komercdarbības atbalsta jomā, finanšu ministrs pieņem lēmumu par aizdevuma izsniegšanas atteikšanu; * paredzot stingrākas normas valsts aizdevumu izsniegšanas kārtībā, Noteikumu projekta 33. punktā noteikti gadījumi, kad finanšu ministrs var pieņemt lēmumu valsts aizdevuma izsniegšanai, * Noteikumu projektā noteiktas papildu prasības gadījumos, kad pasliktinās aizņēmēja finanšu rādītāji un samazinās komercķīlas priekšmeta vērtība, lai maksimāli tiktu nodrošināta valsts interešu aizsardzība; * šobrīd spēkā esošā kārtība paredz, ka valsts aizdevumu nosacījumu maiņas process notiek saskaņā ar MK noteikumu Nr.63 29. punkta nosacījumiem, kas nosaka, ka, lai mainītu aizdevuma nosacījumus, aizņēmējam ir jāiesniedz Valsts kasē visi šajā punktā minētie dokumenti (precizēts attīstības plāns, ietverot prognozētos bilances, peļņas vai zaudējumu aprēķinu un naudas plūsmas pārskatu līdz aizdevuma atmaksas beigu termiņam, un pamatojumu minēto finanšu prognožu īstenošanai, tai skaitā informāciju par pieņēmumiem, kas izmantoti finanšu prognožu sagatavošanā, zvērināta revidenta atzinumu par kapitālsabiedrības finansiālo stāvokli un aizdevuma atmaksas iespējām utt.). Noteikumu projektā samazināts aizņēmējam iesniedzamo dokumentu klāsts, maksimāli optimizējot minēto procesu, un Noteikumu projekta 40. punktā atrunāti valsts aizdevuma nosacījumu maiņas gadījumi un iesniedzamie dokumenti katrā konkrētā gadījumā; * papildus Noteikumu projekta 41. punktā atrunāta kārtība aizdevuma nodrošinājuma līguma nosacījumu maiņai, kas līdz šim esošajā regulējumā netika atrunāta; * Noteikumu projektā iekļauta jauna sadaļa „VI. Aizdevuma procentu un aizdevuma riska procentu likmes noteikšanas un maiņas kārtība”, kurā ir precizēta valsts aizdevuma likmju noteikšanas kārtība un papildus noteikts regulējums aizdevuma un riska procentu likmju maiņai, ko līdz šim regulē finanšu ministra rīkojums; * Noteikumu projekta 49. punktā paredzēts, ka, lai izslēgtu nesaskaņota valsts atbalsta sniegšanu, piemērojamās procentu likmes tiks noteiktas atbilstoši Eiropas Komisijas publicētajām vai Eiropas Komisijas lēmumā noteiktajām bāzes likmēm, bet ne mazāk par Latvijas Republikas faktiskajām vai iespējamajām aizņemšanās izmaksām; * Noteikumu projekta 61.1. apakšpunktā iekļautā regulējuma ietvaros Valsts kase, izsniedzot valsts aizdevumu, rīkojas atbilstoši privātā investora principiem, t.i., par valsts atbalsta normu ievērošanu atbildīgs ir atbalsta (galvojuma) sniedzējs; * Noteikumu projekta 67. punktā papildus ir atrunāts, ka visiem valsts aizdevuma saņēmējiem, kas īsteno Eiropas Savienības projektus, piecu darbdienu laikā pēc attiecīgā finansējuma saņemšanas jāatmaksā valsts aizdevuma daļa saņemtā finansējuma apmērā, kas līdz šim esošajā regulējumā netika paredzēts, līdz ar to izslēdzot iespēju, ka aizņēmējs varētu izmantot saņemto Eiropas Savienības finansējumu neatbilstoši mērķim un finansēt ar projekta īstenošanu nesaistītus izdevumus; * lai mazinātu pastāvošos riskus, kas saistīti ar projektu īstenošanu un valsts aizdevumu atmaksu, Noteikumu projekta 72., 73., 74. un 75. punktā ir atrunāta Valsts kases, aizņēmēja un ministrijas, kuras pārzina attiecīgo nozari un to reglamentējošos dokumentus un jau savlaicīgi var konstatēt iespējamos riskus, kas var ietekmēt valsts aizdevuma atmaksu, rīcība; * Noteikumu projekta noslēguma jautājumos (80., 81. un 82. punktā) ir saglabāts šobrīd spēkā esošais regulējums. Lai rastu iespēju tiem zinātniskajiem institūtiem un augstskolām, kam ir noteikts atvasinātas publiskas personas statuss (turpmāk – augstskolas), saņemt valsts aizdevumu ES līdzfinansēto projektu un pasākumu īstenošanai, MK noteikumos Nr.63 tika paredzēts nestandarta kreditēšanas modelis, ka valsts aizdevums var tiek izsniegts bez nodrošinājuma. Neskatoties uz to, ka jau 2011.gada 1.augustā stājās spēkā grozījumi Augstskolu likumā un Publiskas personas mantas atsavināšanas likumā, paredzot valsts nekustamā īpašuma bez atlīdzības nodošanu augstskolām, joprojām, pieprasot valsts aizdevumu, lielākā daļa augstskolu nespēj nodrošināt valsts aizdevumu ar ķīlu, jo nekustamais īpašums, kas ir nepieciešams izglītības un zinātnes funkciju nodrošināšanai augstskolām, nav nodots to īpašumā. Jānorāda, ka augstskolu nodrošinājuma iesniegšana vai neiesniegšana neatstāj būtisku iespaidu uz valsts aizdevuma atmaksas iespējamības novērtējumu, jo augstskolu sniegtais nodrošinājums vairāk kalpo, lai ierobežotu augstskolas pašas iespējamos finanšu riskus, ierobežojot augstskolu spēju aizņemties kredītiestādes un uzņemties pārlieku lielas saistības. Ņemot vērā to, ka augstskolu sniegtais nodrošinājums ir augstskolas funkciju realizēšanai nepieciešamie nekustamie īpašumi, tad šī nodrošinājuma izmantošana valsts aizdevuma atmaksas problēmu gadījumā visticamāk ir ierobežota.   Izglītības un zinātnes ministrija šobrīd risina jautājumu par valsts nekustamo īpašumu nodošanu bez atlīdzības atvasinātas publiskas personas īpašumā, lai novērstu riskus, ka valsts aizdevumi tiek izsniegti bez nodrošinājuma, uzņemoties būtiskus riskus valsts budžetam;  - lai nodrošinātu Ministru Kabineta lēmuma izpildi attiecībā uz Valsts atbalsta programmu izpildi, gadījumā, kad Ministru kabinets ir apstiprinājis gan Valsts atbalsta programmu, gan Valsts atbalsta programmas īstenotāju, neveic atkārtotuaizņēmēja finanšu stāvokļa izvērtējumu**,** Finanšu ministrija šo noteikumu „Noslēguma jautājumi” papildus ir iekļāvusi 83. punktu;   * papildus tam Noteikumu projektā ir veikta terminoloģijas precizēšana, kā arī citi tehniskie grozījumi; * vienlaikus sniedzam skaidrojumu, ka „būtiskas” atkāpes šī noteikumu projekta kontekstā ir tādas atkāpes, kas var lēmuma pieņēmējam (finanšu ministram) likt pieņemt citādus lēmumus. Līdz ar to Noteikumu projekta kontekstā būtiskums tiks izvērtēts no valsts viedokļa, atbilstoši labai finanšu praksei un Finanšu ministrijas iekšējai metodoloģijai, lai maksimāli novērstu riskus, kas var negatīvi ietekmēt valsts aizdevuma atmaksu un investīciju projekta mērķa sasniegšanu.   Katrā gadījumā individuāli tiek vērtēti aizņēmēja finanšu rādītāji (saistību rādītāju, likviditātes rādītāju un pelnītspējas rādītāju), izmantojot pieejamos datus (operatīvos pārskatus un gada pārskatus, citu aizņēmēja sniegto informāciju, t.sk. par nodrošinājumu, un publiski pieejamo informāciju, piemēram interneta informāciju), veikts nodrošinājuma novērtējums vai projekta risku vērtējums, kas ne tikai ļauj savlaicīgi indentificēt riskus, kas var ietekmēt valsts aizdevuma atmaksu, bet ir būtiski kopējās valsts finanšu vadības kontekstā.  Vienlaikus pastāv risks, ka iesniegto dokumentu izvērtēšanas laikā tiek konstatēti papildus  apstākļi, kas nav iepriekš ieklasificējami un paredzami, bet  kas liecina par  riskiem, kam kā sekas varētu būt aizņēmēja finanšu situācijas pasliktināšanās. Bez tam jāņem vērā, ka daļai aizņēmēju ievērojamu daļu ieņēmumu veido valsts budžeta finansējums (dotācijas). Ņemot vērā līdzšinējo praksi, var secināt, ka, nepiepildoties prognozēm par valsts budžeta dotāciju apjoma pieaugumu, (piemēram - izmaiņas nozares politikas jomā), var tikt negatīvi ietekmēta aizņēmēja maksātspēja un ir iespējams finansiālās darbības deficīts.  Tādējādi katrā no gadījumiem individuāli tiks novērtēta noviržu ietekme uz aizņēmēja finanšu situāciju, lai valsts aizdevums kā valsts atbalsta instruments tiktu izmantots maksimāli lietderīgi un efektīvi. |
| 3. | Projekta izstrādē iesaistītās institūcijas | Finanšu ministrija, Valsts kase |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz Likumā par budžeta un finanšu vadību noteiktajiem valsts aizdevuma pretendentiem – pašvaldībām, valsts speciālā budžeta izpildītājiem, zinātniskajiem institūtiem vai augstskolām, kam ir noteikts atvasinātas publiskas personas statuss, kapitālsabiedrībām, kurās valsts vai pašvaldības daļa pamatkapitālā atsevišķi vai kopsummā pārsniedz 50 %, vai vairāku pašvaldību veidotām kapitālsabiedrībām, kurās pašvaldību daļa pamatkapitālā kopsummā pārsniedz 65 %,  ostu pārvaldēm. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta ietvaros ir precizēts tiesiskais regulējums attiecībā uz valsts aizdevumu sniegšanas, apkalpošanas un uzraudzības process valsts un pašvaldību institūcijām. Tas turpmāk nodrošinās skaidrāku nacionālo tiesisko regulējumu valsts aizdevumu izsniegšanas procesā, vienlaicīgi nemainot iesaistītajām valsts un pašvaldību institūcijām administratīvo slogu. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Atzīt par spēku zaudējušiem Ministru kabineta 2010.gada 19.janvāra noteikumus Nr.63 "Valsts aizdevumu izsniegšanas un apkalpošanas kārtība" (Latvijas Vēstnesis, 2010, 14.nr.) un Ministru kabineta 2012.gada 12.jūnija noteikumus Nr.397 “Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus” (Latvijas Vēstnesis, 2012, 93.nr.) |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| |  |  |  | | --- | --- | --- | | 1. | Saistības pret Eiropas Savienību | Projekts šo jomu neskar. | | 2. | Citas starptautiskās saistības | Projekts šo jomu neskar. | | 3. | Cita informācija | Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai Nr.2014/C 249/01, (OV C 249, 31.07.2014., lpp. 0001 - 0029) 20.punkts, kas attiecināmi uz noteikumu projekta 33. un 34.punktu un 3.pielikumu. |  |  |  |  |  | | --- | --- | --- | --- | | **1.tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums |  | | | | A | B | C | D | | Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |  |  | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |  |  | | Cita informācija | | Nav | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | Finanšu ministrija, Valsts kase, nozares ministrijas un citas centrālās valsts iestādes, pašvaldības, valsts speciālā budžeta izpildītājs, zinātniskie institūti vai augstskolas, kam ir noteikts atvasinātas publiskas personas statuss, kapitālsabiedrības, kurās valsts vai pašvaldības daļa pamatkapitālā atsevišķi vai kopsummā pārsniedz 50 %, vai vairāku pašvaldību veidotām kapitālsabiedrības, kurās pašvaldību daļa pamatkapitālā kopsummā pārsniedz 65 %,  ostu pārvaldes. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Netiek plānota jaunu institūciju izveide un esošo institūciju likvidācija vai reorganizācija. |
| 3. | Cita informācija | Nav |

Finanšu ministrs J.Reirs

22.05.2015 15:13

3298

Bobrovska, 67094229

Indra.Bobrovska@kase.gov.lv